วิลเฮลมึส

วิลเฮลมึส ฟัน นัสเซาเวอ (, วิลเลียมแห่งนัสซอ) หรือ แฮ็ตวิลเฮลมึส (; ) เป็นเพลงชาติและเพลงสรรเสริญพระบารมีของเนเธอร์แลนด์ และยังเป็นเพลงชาติที่มีอายุเก่าแก่ที่สุดในโลกด้วย ซึ่งแม้ว่าจะไม่เคยถูกรับรองให้เป็นเพลงชาติอย่างเป็นทางการจนกระทั่งปี ค.ศ. 1932 แต่เพลงวิลเฮลมึสก็เป็นที่นิยมแพร่หลายในหมู่ชาวดัตช์บางส่วน และถูกบรรเลงซ้ำไปมาในหลายโอกาสตลอดช่วงประวัติศาสตร์ที่ผ่านมาของเนเธอร์เแลนด์ นอกจากนี้ยังถูกใช้เป็นเพลงชาติของเนเธอร์แลนด์แอนทิลลีสในช่วงปี ค.ศ. 1954 ถึง ค.ศ. 1964 ด้วย

เพลงวิลเฮลมึสมีจุดกำเนิดคล้ายกับเพลงชาติของหลายประเทศ ซึ่งมีจุดกำเนิดมาจากการดิ้นรนต่อสู้เพื่อให้ได้รับเอกราช โดยเนื้อหาเป็นเรื่องราวเกี่ยวกับเจ้าชายวิลเลิม ผู้สงบเงียบ (William the Silent) ทั้งพระประวัติและเหตุผลที่ทรงลุกขึ้นต่อต้านพระมหากษัตริย์แห่งสเปน เนื้อเพลงนี้ประพันธ์ขึ้นโดยใช้สรรพนามบุรุษที่หนึ่ง ฉัน (ภาษาดัตช์สมัยใหม่ตอนต้น: ick) เสมือนผู้ร้องเป็นเจ้าชายวิลเลิมเอง ดังปรากฏในเนื้อร้องบทที่หนึ่งว่า Wilhelmus van Nassouwe ben ick van Duytschen bloet ซึ่งแปลว่า ฉันคือวิลเลียมแห่งนัสซอ เลือดเนื้อเชื้อไขแห่งเดยต์เชิน (Duytschen)

เนื้อร้องยังได้แสดงถึงความภักดีเริ่มแรกต่อผู้นำการลุกฮือต่อต้านสเปนของชาวดัตช์คือ เดอ มงมอร็องซี (De Montmorency) และ ลาโมรัล (Lamoral) ซึ่งทั้งสองถูกประหารชีวิต จากนั้นจึงได้กล่าวถึงเจ้าชายวิลเลียมแห่งออรินจ์ผู้ที่รอดจากการประหาร ที่ได้ทรงแสดงข้อคัดค้านต่อพระเจ้าเฟลีเปที่ 2 แห่งสเปน ถึงความยากลำบากบางประการอันเกิดจากการปกครองเนเธอร์แลนด์ของสเปน โดยเฉพาะประเด็นเรื่องภาษี การปราบปรามและกดขี่ทางการเมือง และการประหัตประหารกันทางศาสนา

เนื้อร้อง

แปลไทย 

เนื้อร้องฉบับเต็มของเพลงชาติเนเธอร์แลนด์โดยแต่เดิมมีอยู่ 15 บท แต่นิยมขับร้องอย่างเป็นทางการเฉพาะบทที่ 1 และบทที่ 6 เท่านั้น

บทที่ 1

ข้าคือวิลเลิมแห่งนัสเซา

ผู้สืบเผ่าโลหิตแห่งปวงดัตช์

ซึ่งปิตุภูมิข้าคงซื่อสัตย์

ตราบจวบสัจจาสิ้นพร้อมชีพข้า

ข้าคือเจ้าชายแห่งออเรนจ์

ผู้เป็นเสรีแลหาญกล้า

ซึ่งองค์กษัตริย์แห่งสเปนข้าวันทา

ซึ่งรักษาข้าเชื่อมั่น

บทที่ 6

ซึ่งองค์ทรงพระผู้เป็นเจ้า

ผู้เป็นเงาคอยปักษ์รักษาข้า

ซึ่งพระองค์ข้าโปรดให้นำพา

เปิดทางข้าอย่าจากเสียอื่นไกล

ซึ่งเหล่าข้าพระองค์คงหาญกล้า

คอยวันทาใช้ท่านสืบไป

โปรดทรงทลายทรราชให้ปราชัย

ซึ่งย่ำยีใจของข้าเทอญ

เชิงอรรถและอ้างอิง

แหล่งข้อมูลอื่น 

National anthem  at the Dutch Royal House website
Streaming audio, lyrics and information for the Wilhelmus
Sheet music of the Wilhelmus
 De Wilhelmus Site, information about the Wilhelmus

การเร็นเดอร์
"The Wilhelmus", vocal version of the first and sixth verse at the Himnuszok website
"The Wilhelmus" , MIDI version of one verse
O la folle entreprise du prince de Condé, performance (on YouTube) of Autre chanson de la ville de Chartres assiégée par le prince de Condé, the song that has the original version of the melody used for the Wilhelmus

เพลงชาติประเทศทวีปยุโรป
เพลงภาษาดัตช์
สัญลักษณ์ของประเทศเนเธอร์แลนด์
สงครามแปดสิบปี